Kamu bisa jelasin ke aku soal Muhammad Zaini Abdul Ghani dalam bahasa banjar?

Kyai Haji Muhammad Zaini 'Abdul Ghani (كياهى حاجي محمد زيني عبد الغني) atawa Syaikhuna al-Alim al-Allamah Muhammad Zaini bin al-Arif billah 'Abdul Ghani bin 'Abdul Manaf bin Muhammad Seman bin Muhammad Sa’ad bin 'Abdullah bin al-Mufti Muhammad Khalid bin al-'Alim al-'Allamah al-Khalifah Hasanuddin bin Syaikh Muhammad Arsyad al-Banjari nang bagalar Al-'Alimul 'Allamah Al 'Arif Billaah Bahrul Ulum  Waliy al-Qutb As Syeekh Al Mukarram Maulana (rancak dikiau Abah Guru Sekumpul atawa Tuan Guru Ijai) (ranak 11 Pibuari 1942--Habis umur 10 Agustus 2005 dalam umur 63 tahun) adalah Ulama Banjar nang liwar harismatik wan tasuhur di Kalimantan, hususnya di Kalimantan Selatan.

Sidin diranakakan wayah malam Arba 27 Muharam 1361 Hijriah atawa pas wayah tanggal 11 Pibuari 1942 di Disa Dalam Pagar (wayah ngini masuk ka dalam kacamatan Martapura Timur, Kabupatin Banjar) matan pasangan laki-bini Abdul Ghani bin H. Abdul Manaf lawan Hj. Masliah binti H Mulya. Muhammad Zaini Abdul Ghani adalah anak pamulaan, ading sidin bangaran H. Rahmah. Pas masih halus, sidin dikiau urang Qusyairi. Guru Sekumpul adalah katurunan ka-8 matan ulama ganal Banjar, Maulana Syekh Muhammad Arsyad bin 'Abdullah Al Banjari.